અમદાવાદ : અમદાવાદીઓ છેલ્લા લાંબા સમયથી વરસાદની ચાતકપેટે રાહ જોઇ રહ્યા છે. જો કે આજે સાંજે સમગ્ર અમદાવાદમાં વરસાદ થયો હતો. શહેરનાં મોટાભાગનાં વિસ્તારમાં વરસાદ પડવાથી શહેરમાં હાશકારો થયો હતો. સવારથી જ આકાશમાં વાદળ ગોરંભાયો હતો. જો કે લાંબા સમયથી અમદાવાદીઓને વરસાદ હાથતાળી આપીને જતો રહેતો હતો. શહેરનાં જજીસ બંગલો, એસજી હાઇવે, બોપલ, ઘાટલોડીયા, પાલડી, વસ્ત્રાપુર, સેટેલાઇટ, વેજલપુર સહિતનાં વિસ્તારોમાં ધોધમાર વરસાદ પડ્યો હતો.